|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Antanas Tyzenhauzas** |
| --- |
|  |
| Antanas Tyzenhauzas, Jono Rustemo paveikslas |
|  |
|  |
| Gimė | 1733 m.Žaludkų dvaras, Lydos pavietas |
| Mirė | 1785 m. kovo 31 d. (~52 metai)Varšuva |
| Tėvas | Benediktas Tyzenhauzas |
| Motina | Ona Apolonija Beganskytė |
|  |
| Veikla | LDK rūmų iždininkas ir karališkųjų ekonomijų administratorius |
|  |
| Žymūs apdovanojimai |
| Order Orła BiałegoOrder Orła BiałegoOrder Świętego StanisławaOrder Świętego Stanisława |
|  |
|  **Vikiteka** | Antanas Tyzenhauzas |

Atminimo lenta skirta Antanui Tyzenhauzui
**Antanas Tyzenhauzas** (1733 m. Žaludkų dvare, Lydos paviete – 1785 m. kovo 31 d. Varšuvoje) – vienas labiausiai išprususių Abiejų Tautų Respublikos veikėjų, Lietuvos Didžiosios Kunigaikštystės rūmų iždininkas ir karališkųjų ekonomijų administratorius.

Biografija
----------

Antanas Tyzenhauzas - Gardino seniūnas
Kilęs iš Livonijos riterių, tėvas Benediktas Tyzenhauzas buvo Skapiškio ir Mirabelio dvarų savininkas. Motina – Ona Beganskytė.

Vilniaus jėzuitų kolegijos auklėtinis, buvo linkęs į aktoriaus meną. Mokslą rėmė Lietuvos kancleris Mykolas Friderikas Čartoriskis, kurio dvare jaunystėje susipažino su būsimuoju karaliumi Stanislovu Poniatovskiu.

1761 m. Abiejų Tautų Respublikos Seimo atstovas. 1765 m. iš karaliaus gavo valdyti Gardino seniūniją ir karaliaus ekonomijas Lietuvoje. Vėliau tapo karaliaus rūmų iždininku, nuo 1775 m. – senatorius.

Savo rėmėjo Čartoriskio lėšomis ir lydimas garsaus Lietuvos, lietuvių kalbos tyrėjo Ksavero Baužos 1777–1778 m. apkeliavo Sileziją, Čekiją, Vokietiją, Olandiją, Angliją ir Prancūziją. 1778 m. Paryžiuje susipažino su Žanu Žaku Ruso. Iš Italijos parsivežė orkestrą, iš Paryžiaus – baletą, iš Čekijos – aludarius ir vaistininkus. Savo lėšomis Gardine įkūrė pirmąjį valstybėje botanikos sodą, gamtos istorijos kabinetą ir biblioteką.

Darbai
------

1765 m. paskirtas Šiaulių ekonomijos administratoriumi pradėjo radikalias ekonomines ir urbanistines reformas iš esmės perstatyti Šiaulių ir Joniškio miestus. Tuomet Lietuvoje jau plito klasicizmo idėjos, kuriomis ir rėmėsi A. Tyzenhauzo planai – radialinio plano miestą perstatyti į taisyklingą stačiakampį. 1774 m. pradėta Šiaulių miesto centro rekonstrukcija, pertvarkant centrinę aikštę ir gatvių tinklą pagal klasicistinės architektūros principus. 1780 m. nušalintas iš pareigų nespėjo įgyvendinti visų savo sumanymų, bet pradėtas miesto plėtros procesas jau buvo nesustabdomas.

Jo rūpesčiu Gardine įkurta matininkų mokykla. Stengdamasis intensyvinti žemės ūkį, jis siuntė jaunuolius į Angliją mokytis agronomijos. Jo valdomose ekonomijose buvo melioruojami laukai, kasami grioviai, tiesiami keliai, auginamos naujos olandiškos gyvulių veislės, perkamas žemės ūkio inventorius. Prekybos tikslais ėmėsi valyti Nemuno vagą.

1768 m. A. Tyzenhauzas ėmė kurti palivarkus, kurių žemes turėjo įdirbti valstiečiai. Jie buvo išvaromi iš savo žemių, paliekant palivarkų pakraščiuose tik po ketvirtį valako. Gyventojai turėjo tiesti kelius, statyti įvairios paskirties pastatus, manufaktūras. Į manufaktūras valstiečiai buvo varomi prievarta, apgyvendinami barakuose, turėdavo maitintis patys, o už menkiausią nepasitenkinimą būdavo mušami. Išnaudojimas sukėlė valstiečių ir miestelėnų nepasitenkinimą, 1769 m. liepos 13 d. Žagarėje prasidėjo Šiaulių ekonomijos valstiečių sukilimas, per kelias dienas išplitęs visoje ekonomijoje. Sukilimas buvo žiauriai numalšintas.

Teismų reforma
--------------

Monumentas Antanui Tyzenhauzui
Iš Vilniaus į Gardiną perkėlė Lietuvos Vyriausiąjį Tribunolą, Iždo komisiją, įkūrė čia teatrą ir ėmė leisti laikraštį. 1775 m. Abiejų Tautų Respublikos Seimo priimtu įstatymu motyvuojant „tikslingiau paskirstyti teismų kadencijas" įkurta Šiaulių reparticija. Perkeldamas teismus į Šiaulius, Antanas Tyzenhauzas vadovavosi ne tik politiniais sumetimais, bet taip pat tikėjosi paskatinti Šiaulius toliau plėtotis, padidinti Šiaulių ekonomijos pajamas bei savo įtaką jai.

Jis siūlė sustiprinti vykdomąją teismų galią, rėmė pažangias pijorų mokyklas, pateikė Seimui projektą dėl Edukacinės komisijos pertvarkymo, buvo vienas iš miestelių reformos iniciatorių.

Pabaiga
-------

Žemės ūkį jis bandė pakelti naudodamas senus baudžiavinius metodus, todėl gaminiai atsiliko nuo europietiškų ir kokybe, ir kaina. Jo manufaktūros viena po kitos bankrutavo, be to, prasidėjo ir didikų bei Rusijos ambasadoriaus Oto Magnaus fon Stakelbergo intrigos, kad jis švaisto valstybės iždo lėšas. Investavus dideles lėšas į reformas nesugebėjo laiku sumokėti mokesčių sosto iždui, todėl 1780 m. karalius atėmė ekonomijas, uždarė manufaktūras. 1783 m. buvo teisiamas, 1784 m. atimtos visos privilegijos, dvarai ir Seimo atstovo teisės. 1785 m. Antanas Tyzenhauzas savo dienas skurdžiai pabaigė Varšuvoje.

| Politinis postas |
| --- |
| Prieš tai:**Juozapas Adrijonas Masalskis** | **Lietuvos dvaro paiždininkis**1765–1780 | Po to:**Antanas Dziakonskis** |

|  |  |  |  |  |
| --- | --- | --- | --- | --- |
| 

| Ž • A • RLietuvos dvaro paiždininkiai |
| --- |
|  |
| 
Jonas Liutauras Chreptavičius • Teodoras Bogdanas Chreptavičius • Stanislovas Milanovskis • Martynas Chreptavičius • Ivanas Andrejevičius Soltanas • Ivanas Grinkavičius Valavičius • Stanislovas Vlošekas • Mikalojus Jonas Naruševičius • Ostapas Valavičius • Laurynas Vaina • Teodoras Tiškevičius • Dimitras Chaleckis • Petras Viesiolovskis • Jeronimas Valavičius • Motiejus Vaina • Jonas Eustachijus Tiškevičius Logoiskis • Kristupas Naruševičius • Povilas Valavičius • Steponas Pacas • Jonas Vaitiekus Rakauskas • Petras Pacas • Antanas Jonas Tiškevičius • Boguslavas Jurgis Sluška • Teodoras Denhofas • Jonas Kristupas Naruševičius • Kazimieras Jonas Sapiega • Benediktas Povilas Sapiega • Dominykas Mikalojus Radvila • Leonas Bazilis Sapiega • Kazimieras Vladislovas Sapiega • Kazimieras Frackevičius-Radziminskis • Žygimantas Viktoras Denhofas • Mikalojus Pranciškus Oginskis • Povilas Karolis Sanguška • Juozapas Pranciškus Sapiega • Ignotas Sapiega • Aleksandras Mykolas Sapiega • Juozapas Adrijonas Masalskis • Antanas Tyzenhauzas • Antanas Dziakonskis • Tomas Vavžeckis |  |

 |